Ксюша: Калі мы яго пісалі з групай летам на хутары, пра цяжарнасць здагадвалася толькі я. А ў верасні, калі пісалі вакал у студыі, ужо ўсе ведалі, вядома. Гэты маленькі чалавек ужо шмат дзе пабываў з намі на гастролях. Я прыслухоўваюся да сваіх адчуванняў, яны настолькі незвычайныя, як быццам знаходжуся ў космасе. Усе думкі пра гэта. Асабліва, калі слухаеш песню, а дзіця дае пра сябе ведаць знутры, як быццам хоча паказаць, што яму падабаецца. Мне здаецца, ён ужо пазнае, калі спяваю я.